დიდი უნია (რუმინეთი)

დიდი უნია () ან 1918 წლის დიდი უნია () — პოლიტიკური გაერთიანებების სერია, რომელიც რუმინეთის სამეფომ რუმინეთის რამდენიმე ისტორიულ რეგიონთან განახორციელა, დაწყებული ბესარაბიით 1918 წლის 27 მარტს, გაგრძელდა ბუკოვინით 1918 წლის 28 ნოემბერს და დასრულდა ტრანსილვანიით 1918 წლის 1 დეკემბერს, ამ რეგიონის რუმინეთთან შეერთების გამოცხადებით ალბა-იულიაში გამართულ ასამბლეაზე. რუმინელები ასევე მიიჩნევენ რამდენიმე სხვა მოვლენას დიდი უნიის პრელუდიად, როგორიცაა მოლდოვა-ვლახეთის გაერთიანება (ასევე ცნობილი როგორც მცირე უნია )) 1859 წელს, დამოუკიდებლობა და ჩრდილოეთ დობრუჯის ანექსია 1878 წელს, ასევე ტრანსილვანიისა და მოლდოვის ოკუპაცია ვლახეთის პრინცის, მიქაელ მამაცის მიერ 1600 წელს.

დღეს, დიდ უნიას დიდი მნიშვნელობა აქვს რუმინეთში და ის ყოველწლიურად, 1 დეკემბერს, ქვეყნის ეროვნულ დღეს, დიდი უნიის დღეს, აღინიშნება. დიდი უნიის ასი წლისთავი 2018 წლის 1 დეკემბერს აღინიშნა რუმინეთში, სამხედრო აღლუმებით ისეთ ქალაქებში, როგორიცაა ალბა-იულია და ბუქარესტი, რომლებსაც მრავალი ადამიანი (550 000-მდე, აქედან 100 000 მხოლოდ ალბა-იულიაში), მათ შორის რუმინეთის პრეზიდენტი კლაუს იოჰანისი, დაესწრო. ასი წლისთავი ასევე აღინიშნა მოლდოვაში.

სქოლიო

კატეგორია:აღმოსავლეთ ევროპის ისტორია
კატეგორია:რუმინეთის პოლიტიკა
კატეგორია:1918 წელი რუმინეთში